kardosdrur/scandi-wiki huggingface dataset:
Overalls

En overall, også kaldet overalls eller smækbukser, er en form for bukser med en smæk fortil, der holdes fast af seler, som går over ryggen og skuldrene. Den kan både bruges som hverdagstøj og arbejdstøj.

Historie 
De oprindelige overalls - kaldet "slops" - blev udbredt blandt fattige landarbejdere i de amerikanske sydstater, og blev betragtet som tarvelig beklædning, noget der blev understreget af at de som regel var syet af dårlige materialer og med en dårlig pasform. I slutningen af 1800-tallet blev de kendte denim-overalls (i Danmark ofte kaldet cowboy-overalls) en del af arbejdsdragten for både jernbanearbejdere, farmere, og håndværkere i USA. 

I lighed med cowboybukserne blev også overalls en del af modebilledet fra 1960'erne og fremad. Siden da har de været at finde i modeforretningerne cirka en gang hvert tiende år: I slutningen af 1970'erne med smalle lår og svaj, i slutningen af 1980'erne i snow-wash, acid-wash, og de andre kendte vaske fra den tid, i slutningen af 1990'erne i overstørrelse og med store lommer der passede til skater-moden, og endelig cirka 10 år inde i det nye årtusind med en stil der er tæt på de oprindelige amerikanske overalls.

Hvordan bæres de 
Den mest almindelige måde at gå med overalls er at knappe begge seler således at smækken holdes oppe i begge sider. Nogen foretrækker at selerne er strammet til sådan at overallen sidder næsten som jeans, andre foretrækker at selerne er løsere sådan at der bliver lidt mere plads omkring hofterne. I 1990'erne var der en del overalls-bærere som lod den ene sele være uknappet og lod den hænge løst omme på ryggen. Endelig var der enkelte som slet ikke knappede selerne, og lod både smæk og seler hænge nedad. Begge disse alternative muligheder må dog betragtes som modeluner, der resulterer i at overallens praktiske snit ikke kommer til sin ret.
Som et kuriosum kan det nævnes at det på visse amerikanske privatskoler - hvor dress-coden jo ofte er streng - er tilladt at gå i overalls, såfremt begge seler er knappet, og overallen har den rigtige størrelse. Det bliver nemlig betragtet som banderelateret påklædning at gå i alt for store overalls, og undlade at knappe begge seler!

Sprogforvirring 
I Danmark kalder man ofte overallen for smækbukser. I Storbritannien kaldes de for dungarees mens at overalls er det vi kender som en kedeldragt. I USA kaldes de for overalls, men i online tøjforretninger kan man ofte se dem omtalt som bib-and-brace overalls - måske fordi det amerikanske ord for kedeldragt - coveralls - ligger tæt på overalls. 

Bukser
Arbejdstøj
Dark Side of the Moon Turné

Dark Side of the Moon Turnéen var en koncertturné af det britiske rock band Pink Floyd i 1972 og 1973 for at præsentere deres album The Dark Side of the Moon. Turnéen blev opdelt i to dele for at promovere The Dark Side of the Moon, en i 1972 før albummets udgivelse og en anden i 1973 efter udgivelsen.

Turnéer
Us and Them

"Us and Them" er det sjette (på 1994 CD-udgaven) eller syvende nummer fra det engelske progressive rock band Pink Floyds album fra 1973, Dark Side of the Moon. Nummeret er skrevet af Richard Wright og Roger Waters og sunget af David Gilmour, med harmonier af Wright. Det er 7 minuter og 51 sekunder langt, hvilket gør det til det længste nummer på albummet. Da det blev spillet live i 70'erne var det endda en smule længere; på senere turnéer, som det bevises på optagelser og udgivelserne P•U•L•S•E og Delicate Sound of Thunder, kunne det dog være et helt minut kortere.

Pink Floyd sange
John Noble

John Noble (født 20. august 1948) er en australsk film- og tv-skuespiller og sceneinstruktør af mere end 80 skuespil. Han blev født i Port Pirie, South Australia, Australien.

Filmografi

Film

Tv

Noter

Eksterne henvisninger 

 

Skuespillere fra Australien
Time (Pink Floyd-single)

"Time" er det fjerde spor fra det engelske progressive rock band Pink Floyds album fra 1973, The Dark Side of the Moon, og det eneste nummer på albummet krediteret til alle fire medlemmer. Det er kendt for sit lange introstykke med ure og alarmer, der ringer. Introen er indspillet som et kvadrofonisk forsøg af Alan Parsons, og egentlig ikke til albummet.

Sangen er et memento mori, der beskriver fænomenet, når tiden lader til at gå hurtigere, end man selv ældes, hvilket ofte forårsager fortvivlelse i en ældre alder over muligheder, man ikke greb i sin fortid.

Pink Floyd sange
Joshua Jackson

Joshua Jackson (født 11. juni 1978) er en canadisk-amerikansk skuespiller. Han har medvirket i over 32 tv – og filmroller. Han er bedst kendt for at spille Charlie Conway i The Mighty Ducks film serien, Pacey Witter i tv-serien Dawson's Creek og Peter Bishop i tv-serien Fringe.

Eksterne henvisninger 

 

Skuespillere fra Canada
Personer fra Vancouver
Troldmandens lærling (film fra 2010)

Troldmandens lærling er en fantasy-eventyr komediefilm (2010) produceret af Jerry Bruckheimer, instrueret af Jon Turteltaub med Nicolas Cage i hovedrollen.

Det er en live-action genskabelse af Mickey Mouse i Troldmandens lærling-scenen i Disney's Fantasia, som igen er baseret på 1890'ernes symfoniske digt af Paul Dukas, der igen er baseret på Johann Wolfgang von Goethes digt Der Zauberlehrling fra 1797.

Filmen distribueres af Walt Disney Pictures, der står bag National Treasure franchise.
Filmen havde premiere i Danmark den 29. juli 2010.

Handling 

Balthazar Blake (Nicolas Cage) er troldmand i nutidens Manhattan. Han må konstant forsvare byen mod sin ærkefjende, Maxim Horvath (Alfred Molina), og da Balthazar har svært ved at overkomme alt arbejdet, får han sig en lærling, den tilsyneladende gennemsnitslige fyr, Dave Stutler (Jay Baruchel).

Medvirkende 
 Jay Baruchel som Dave Stutler
 Nicolas Cage som Balthazar Blake
 Monica Bellucci som Veronica
 Alfred Molina som Maxim Horvath
 Teresa Palmer som Becky
 Toby Kebbell som Drake Stone
 Alice Krige som Morgana
 Robert Capron som Oscar
 Peyton List som Unge Becky
 Omar Benson Miller som Bennet Zurrow

Referencer

Eksterne henvisninger 
 

Amerikanske film fra 2010
Medier produceret af Jerry Bruckheimer
Actionfilm fra USA
Peder Villadsen

Peder Villadsen henviser til blandt andre:

 Peder Villadsen (borgmester) (død 1539) – dansk kongelig sekretær og borgmester i København.
 Peder Villadsen (biskop) (1610-1673) – dansk gejstlig, der arbejdede for enevældet i 1660, siden biskop i Viborg
Tv-producer

En tv-producer er en person, der har ansvaret for den tekniske redaktion af et tv-program.
Tv-produceren har ansvaret for, at udsendelsen bliver, som redaktøren synes, eller hvordan produceren selv vil have, at kameraene skal filme.
Når alt er planlagt, vil produceren så sidde i et kontrolrum eller i en ob-vogn og styre forløbet.

Forberedelse 
Produceren sidder i en redaktion med en redaktør, en eller flere tilrettelæggere (journalister), programmets eventuelle vært og redaktionschefen. Når produceren får at vide, at han skal afvikle et program, skal han sammensætte et hold bestående af producerassistent (i visse tilfælde er der ingen producerassistent), en grafiker, makeupartist, ccu (camera control unit), båndmand eller på Danmarks Radio, serveren. Bagefter holder tv-produceren møde med journalisten, og de diskuterer planen for deres udsendelse. Produceren laver sit udkast til et produktionsmanus, hvor alt det tekniske står på, laver "kamera gange" hvordan kameraerne skal filme og hvordan de skal bevæge sig. Han kontakter den grafiske tegnestue for behovet til grafik samt redigeringsteknikeren om indslaget og dets længde, så alt det tekniske står klar til optagelsen.

Optagelse 
Produceren sætter sig ind i ob-vognen, hvor han sidder ved siden af sin hjælper, billede-mixeren. Producerens opgave er at have overblikket over kamerafolkenes kameragang. Foran sig har han monitorer, hvorpå han har det næste planlagte billede og det, han udsender nu, kamererne osv. Han kan også tale(cues) med alle, om de så er i studiet, eller i den anden ende af kontrolrummet, det foregår via et samtaleanlæg. Herfra cuer produceren og producerassistenten værten, kamerafolkene i studiet. ovs. faktisk taler (cue) han også med direkte reportere, om det så er i en anden ende af landet. Sådan her kan det fx høres i en ob-vogn/kontrolrum:

Eksterne henvisninger 
 Tv-producerens arbejdsplads under optagelse 

Stillingsbetegnelser
Arne Nordheim

Arne Nordheim (20. juni 1931 i Larvik – 5. juni 2010 i Oslo) var en norsk komponist.

Nordheim blev uddannet fra Musikkonservatoriet i Oslo i 1952 og debuterede allerede i 1954 med sit første værk. Han begyndte med studere teori og orgel, men skiftede hurtigt spor til komposition. 

Han fik adskillige udmærkelser og priser i løbet af sin karriere, bl.a. fik han Norsk Kulturråds ærespris i 1990. Fra 1982 boede han i statens æresbolig for kunstnere, Grotten. Han blev i 1986 udnævnt til æresborger i Larvik og fik i 1990 Norsk kulturråds ærespris. I 2004 blev han udnævnt til kommandør med stjerne af St. Olavs Orden. Han blev i 2006 udnævnt til æresdoktor ved Norges musikkhøgskole.

Kilder
 Komponisten Arne Nordheim er død DR.dk 5. juni 2010

Eksterne henvisninger 

Komponister fra Norge
Kommandører med stjerne af Sankt Olavs Orden
Villads Borchsenius

Villads Gabrielsen Borchsenius (født 2. april 1739 på Aastrup ved Roskilde, død 25. februar 1778) var en dansk præst.

Borchsenius blev student fra Slagelse Skole 1756 og tog 3 år efter attestats. 1764 blev han sognepræst for Husby menighed og prædikant til Wedellsborg kapel i Fyn. Hans navn er blevet bekendt ved hans uheldige Historisk Katekismus, indeholdende en Kristens Skilderi eller det vigtigste af den kristelige Lærdom om Sæder og Dyder (1777), som blev konfiskeret efter biskop Ramus foranstaltning strax efter dens udgivelse. Borchsenius havde vistnok de bedste hensigter med bogen, men den vidnede om en såre ringe dømmekraft og anvendte Bibelens lærdomme på en så tåbelig måde, at kirkestyrelsen kunde have god grund til at søge at hindre dens udbredelse. Forbuddet blev begrundet ved, at mange udtryk i bogen var "paradoxe, ubestemte og urigtige, saa at den hverken kan eller bør blive bekjendt in Publico"  ved kongelig resolution den 6. december 1777 (81 dage før Borchsenius dødsdag). Borchsenius var to gange gift. En datter af første ægteskab blev digteren Christian Winthers moder og biskop Rasmus Møllers anden hustru.

Kilder 
 
 

Præster fra Danmark
Personer i Dansk Biografisk Leksikon
Faglitterære forfattere fra Danmark
Dansksprogede forfattere fra Danmark
Garver

En garver, feldbereder  eller lædertouger er en person, som hovedsageligt garver afhårede dyrehuder og skind for at konservere og blødgøre dem samt give dem forskellige egenskaber som styrke. 

Garverfaget som erhverv er et årtusindgammelt erhverv, da det er forudsætningen for, at man kan anvende skind som beklædning.

Håndværket
Da råt skind er ret stift og ikke særligt godt tåler vejrets påvirkning, er det nødvendigt at bearbejde det på forskellig vis i en proces der kaldes garvning. Processen har være kendt i årtusinder og består i at lægge skindene i blød i forskellige udtræk og kemikalieopløsninger, bl.a urin.

Faget i Danmark
Garverfaget som erhverv er i dag stort set forsvundet i Danmark. Scan Hide er den sidste virksomhed, der foretager første del af processen fra råhud til læder.

Eksterne henvisninger 
 Historien om Garvere og Garverier – Slagterimuseet

Kilder

Se også
 Læder

Stillingsbetegnelser
Garvning
Edith Jørgensen

Edith Jørgensen blev i 1926 Danmarks første skønhedsdronning. Hun var tidligere danserinde ved Pantomimeteatret i Tivoli.

Edith Jørgensen, ”Frøken Aarhus”, kåredes til "Frøken Danmark" ved et stævne 1. august 1926 på Marienlyst ved Helsingør og vandt 1000 kroner.

Eksterne henvisninger 
 Danmarks første skønhedsdronning, 1926 – DR-dr.dk/Bonanza 
 Den første danske skønhedskonkurrence – dr.dk P1
 "Master and Whore?"'s Kronik: Tugt og utugt i Mellemkrigstiden om Frk. Jørgensens sejr. 

Skønhedskonkurrencedeltagere
Personer med tilknytning til Tivoli
Personer fra Aarhus
Danskere i 1900-tallet
Nueva Gerona

Nueva Gerona er hovedbyen på Isla de la Juventud i Cuba. Byen ligger mellem Caballas og Casas omkring 3 km oppe af Rio Casas, der fungerer som en vandvej til det Caribiske Hav.

Byen blev grundlagt i 1830 af amerikanske bosættere, og der er stadig en amerikansk kirkegård den dag i dag.

Eksterne henvisninger 

Byens hjemmeside

Byer i Cuba
Træneren

Træneren (The Coach) er en dansk kortfilm fra 2009. Filmen er instrueret af Lars Kristian Mikkelsen og manuskriptforfatterne er Mogens Rukov, Christoffer Boe og Lars C. Detlefsen. Den er produceret af Carsten Holst.

Filmen er nomineret til en Robert i kategorien Lang Fiktion 2010 og er desuden vinder af Leuven festivalens hovedpris for bedste Europæiske Kort Film 2010.

Medvirkende 
 Jens Albinus
 Christian Heldbo Wienberg
 Sarah Juel Werner

Eksterne henvisninger 
 traeneren.dk/ 
 

Danske film fra 2009
Kortfilm fra Danmark
Dramafilm fra Danmark
Essex (virksomhed)

Essex Invest A/S er Danmarks næststørste ejendomsselskab og har hovedsæde i Aarhus. Selskabet blev stiftet i 1996 af Peter Halvorsen og Stig Mortensen.

I 2006 købte man RO's Torv af Keops for 15 mia. kr. og stod derefter for udbygningen fra 40.000 til 84.000 m2.

I oktober 2009 voksede det økonomiske pres på virksomheden og en betalingsstandsning truede, da man ikke havde tilstrækkelig likviditet til at betale forfalden gæld ved ultimo september. Selskabet fik en aftale med kreditorerne, der bl.a. betyder et stop for ejendomsudvikling, samt et stort frasalg af ejendomme i ind- og udland. 

Desuden har man sponsor-aktiviteter inden for dansk sport: Essex købte rettighederne til navnet på Randers Stadion, der efterfølgende skiftede navn til Essex Park Randers. Herudover sponsoreres et hold i hhv. Le Mans og DTC under navnet Team Essex.

Kilder

Eksterne henvisninger 
 Virksomhedens hjemmeside 

Ejendomsselskaber i Danmark
Virksomheder i Aarhus
Etableret i 1996
Helligåndshuset i Næstved

Helligåndshuset  i Næstved blev opført i 1400- og de første årtier af 1500-tallet. Den østlige ende af bygningen består af resterne af en række stenbyggede lejligheder fra 1400-tallet. I begyndelsen af 1500-tallet blev huset forlænget mod vest og fik tilføjet en etage. I den nybyggede, vestlige ende lå Vor Frue Kirke. Da kirken blev sløjfet i 1804, sløjfedes dens hvælvinger og spir. Bygningen bærer præg af de to opførelsestidspunkter, og forskellen er tydeligst mellem de oprindelige lejligheder i østenden og det tidligere kirkerum i vestenden.

I Næstved omtales Helligåndshuset første gang i et testamente fra 1398. Det havde sit økonomiske grundlag af gaver, almisser eller testamentariske overdragelser og ejede efterhånden en del ejendomme. Stiftelsen overtog bygningen med det mål at skabe et ”helligåndskloster” (et verdsligt hus drevet efter munkereglerne). Den nødvendige tilladelse var sikret ved at sende en delegation til Rom i 1514, men forsøget mislykkedes, og bygningen forblev på verdslige hænder. Derfor er Helligåndshuset i Næstved det eneste bevarede, egentlige helligåndshus i Danmark.

I 1532 – fire år før reformationen – overtog købstaden Næstved Helligåndshuset, og det skulle bruges som hospital og fattighus. Da spedalskhedshospitalet, Skt. Jørgens Gård, blev nedlagt, blev stiftelses jorden lagt ind under Helligåndshuset. I 1883 blev Helligåndshuset som fattighus erstattet af en fattiggård, og i 1903 blev også sygehuset flyttet, nu til et militært sygehus. I stedet blev bygningen brugt til beboelse, forretning og lager.

I 1885 blev portgavlen til gaden restaureret, og i 1918 blev huset fredet. Først i 1926-27 blev hele bygningen restaureret i samarbejde med Det Særlige Bygningssyn, og efter restaureringen blev Helligåndshuset indrettet til Næstved Museum. I dag ejes det af Næstved Kommune.

Noter

Litteratur 
 Palle Birk Hansen: Helligåndshuset i Næstved – en opmåling og en hypotese i Hikuin, nr. 7, 1981.
 Vilhelm Lorenzen: Helligaandshuset i Næstved, i Gammel dansk Bygningskultur II, 1909.
 Johannes Tidemand-Dal: Helligåndshusets genfødsel – den store restaurering 1926-27 i Næstved Museums jubilæumsskrift 1943.

Eksterne henvisninger 

 Anonym: Helligåndshuset 
 Kulturarvstyrelsen: Helligåndshusets østfløj 
 Helligåndshuset  huse-i-naestved.dk

Bygninger, konstruktioner og anlæg fra middelalderen i Danmark
Bygninger, konstruktioner og anlæg i Næstved
Fredede bygninger, konstruktioner og anlæg i Næstved Kommune
Gotisk arkitektur i Danmark
Fugging

Fugging er en landsby med cirka 100 indbyggere, beliggende i Oberösterreich i Østrig. Indtil 1. januar 2021 hed landsbyen Fucking.  Dette navn menes at have eksisteret siden 1070, da stedet blev opkaldt efter en mand med navnet Focko, som bosatte sig i byen i 500-tallet. Endelsen -ing, er en gammel germansk form.

Byens seks byskilte var sjældent på plads samtidig, da de var hyppige tyveriobjekter. I 2004 blev der afholdt en folkeafstemning, hvor indbyggerne stemte imod en ændring af byens navn. I august 2005 blev byskiltene erstattet med nye tyverisikrede og fastsikrede skilte.

17. november 2020 besluttede Tarsdorf Kommune dog endeligt at omdøbe landsbyen til Fugging

Referencer 

Byer i Oberösterreich
Keizō Obuchi

Keizō Obuchi (født 25. juni 1937, død 14. maj 2000) var premierminister i Japan fra 1998 til 2000.

Japans premierministre
On the Turning Away

"On the Turning Away" er en sang fra Pink Floyds album A Momentary Lapse of Reason fra 1987. Nummeret er den anden single fra albummet og blev nummer 1 på Billboard Album Rock Tracks hitlisten i starten af 1988.

Pink Floyd sange
Sange fra 1987
Singler fra 1987
Parlamentsvalget i Tadsjikistan 2010

Parlamentsvalget i Tadsjikistan 2010 blev afholdt d. 28. februar. Der var tidlige indikationer på, at den nuværende præsident Emomali Rakhmons parti, det sekuralistiske Hizbi Demokratī-Khalqīi Tojikston, havde vundet 71,1% af stemmerne (tabt 4 sæder), selvom internationale valgobservatører sagde at valget havde "fejlet på mange grundlæggende demokratiske principper", med udbredt valgsvindel.

Mandaterne blev valgt i 41 valgkredse, med yderligere 22 mandater valgt gennem proportionel repræsentation, med en spærregrænse på 5%.

Resultat

Referencer 

Tadsjikistan
Politiske valg i Tadsjikistan
Paul Wesley

Paul Wesley (født 23. juli 1982), er en polsk-amerikansk skuespiller, bedst kendt for sine roller som Aaron Corbett i  miniserien Fallen og Stefan Salvatore i Tv-serien The Vampire Diaries.
I 2000 blev Wesley nomineret i YoungStar Award og fik prisen: Best Young Actor / Performance i en Daytime.

Opvækst og karriere 
Wesley blev født Paul Thomas Wasilewski i New Brunswick, New Jersey og voksede op i Marlboro, New Jersey. Hans familie kommer fra Polen. Han har en storesøster, Monika, og to yngre søstre, Julia og Lea. Han var fra 2011 til 2013 gift med skuespilleren Torrey DeVitto 

Wesley gik på Christian Brothers Academy i Lincroft, New Jersey og Marlboro High School i en periode under hans high school år. Under hans junior år i high school, blev Wesley castet til sæbeoperaen Guiding Light som Max Nickerson. Han blev overført fra Marlboro High School til Lakewood Prep School i Howell, New Jersey, fordi skolen var i stand til at rumme hans tidsplan..

Han tog eksamen derfra i 2000 og derefter begyndte han på Rutgers University men gik ud efter et semester med sine forældres støtte, fordi han blev tilbud flere roller, og han indså, at han kunne få en karriere som skuespiller. .
I 2005 begyndte han at kreditere sig som Paul Wesley. Da han blev spurgt, hvorfor han ændrede hans faglige navn til Paul Wesley, svarede han: "min fødenavn er for svært at udtale!  Og jeg spurgte om min families tilladelse til at ændre det."

Personlig 
Han begyndte at date skuespillerinden Torrey DeVitto i 2007, og de blev gift ved en privat ceremoni i New York, i 2011. I maj 2013 blev parret separeret. Wesley er bedste venner med Ben McKenzie.

Filmografi

Film

TV

Noter

Eksterne henvisninger 

 

Skuespillere fra New Jersey
Tv-skuespillere fra USA
Elektromagnetisk puls

En elektromagnetisk puls (forkortet EMP) er et meget kortvarigt, men meget kraftfuldt elektromagnetisk "pulsslag", som bl.a. opstår i forbindelse med detonation af kernevåben. Fænomenet skader elektronik som følge af de meget høje elektriske spændinger, som pulsen inducerer i ledende materiale, men skader derudover ikke direkte biologiske væsener, mekanik eller bygninger.

Der foregår forskning inden for området, der skal udvikle våben, som vil være i stand til at skabe en elektromagnetisk puls på andre måder end ved atomsprængninger.

Elektronisk krigsførelse
Elektromagnetisme
David Anders

David Anders (født David Anders Holt den 11. marts 1981) er en amerikansk tv-og teaterskuespiller. Han er bedst kendt for sine roller som Julian Sark i tv-serien Alias, og som Adam Monroe i tv-serien Heroes. Selv om Anders er amerikansk, krævede begge roller at ham brugte en engelsk accent.

I øjeblikket kan han ses som Johnathan "John" Gilbert i Tv-serien The Vampire Diaries

David blev født i Grants Pass, Oregon, af forældre Dr. Tony og Jeri Holt. Anders er den yngste af fire børn (en biologisk bror, og to adopterede søskende), han har to brødre, Jason og Arik, og søster, Maili.

Filmografi uddrag

Film 
 The Surge (2002)
 Peacock (2006)
 Left of Darkness (2006)
 Circadian Rhythm (2006)
 ELI (2007)

Tv 
 So Little Time (2001)
 Alias (2001-2006)
 Player$ (2004)
 CSI: Crime Scene Investigation (2004)
 Heksene fra Warren Manor (2005)
 CSI: Miami (2005)
 Deadwood (2006)
 Greys Hvide Verden (2007)
 Heroes (2007)
 The Vampire Diaries (nu)

Videospil 
 Alias: The Video Game (2004)

Noter

Eksterne henvisninger 
 

Tv-skuespillere fra USA
Engelsk-amerikanere
Morten Weber

Morten L. Weber (født 1. maj 1972) er dansk flagfootballspiller, der til dagligt spiller QB for Avedøre Mammoths i NFL øst. Sammen med Mammoths har han været med til at vinde fem danske mesterskaber og har været med til at vinde den internationale Champions Bowlturnering i 2008 og 2009 (international turnering for guld- og sølvvindere i Europa) Han har tidligere spillet håndbold i FIF og AIF.

Morten L. Weber har spillet QB i 36 kampe for det danske flagfootball-landshold og deltog blandt andet i EM i 2003, 2005 og 2007, hvilket resulterede i to bronzemedaljer. Derudover har han også deltaget i VM 2004, 2006 og 2008, der i de sidste to gange har haft resulteret i to sølvmedaljer. Kulminationen var EM guld i 2009 hvor Morten spillede alle kampene som QB.

Han er gift med den tidligere ligahåndboldspiller Chinwe Stella Weber(tidl.Ogueri)

Flagfootball
Sportsfolk fra Danmark
Dennis Otto Hansen

Dennis Otto Hansen (født 6. maj 1958 i Højby Sj.) er en dansk skuespiller/speaker og studievært på Radio 10FM (Halsnæs Lokalradio). Hansen er autodidakt, men har i 33 år primært fungeret som speaker af fakta- og reklamespeak. 
 
Hansen har i perioden 1979-1989 primært spillet børneteater. Han spillede Politimester Bastian i Folk og Røvere samt medvirket i musicalen Cabaret på Aalborg Teater i sæsonen 1989-1990.

Han fik sin tv-debut som Slagteren i TV-Teatrets Ka' du li' ål i karry, Harry? i 1988. Samme år spillede han Kokken i filmen Mord i Paradis af Sune Lund-Sørensen. Han blev siden brugt i flere film af bl.a. Nils Malmros, Århus by Night (1989) og Kærlighedens smerte (1992).
 
Som stemmeskuespiller har Hansen lagt stemme til Snurre Snup og Pelle Gris fra Warner Bros. serien Looney Tunes. Han er også stemmen bag både Joe og Apocalymon i Digimon, og har lagt stemme til hovedfiguren i Inspector Gadget.

Eksterne henvisninger 
 

Skuespillere fra Danmark
Tegnefilmsdubbere fra Danmark
Chris William Martin

Chris William Martin (født 'Christopher William Martin den 17. januar 1975) er en Gemini Award nomineret canadiske skuespiller. Han har optrådt i en række tv-serier, herunder Felicity og The L Word, samt hovedrollen i den canadiske serie, Tom Stone fra 2002

I øjeblikket kan han ses som Zach Salvatore i Tv-serien The Vampire Diaries

Tidlige liv 
Han gik på Hugh McRoberts Jr High, efterfulgt af Richmond High School i Richmond, British Columbia.

Eksterne henvisninger 
 

Skuespillere fra Canada